text: Dømt for vold mod sine sønner 
  08 oktober 2010 kl. 06.46
  Det kostede i går ved retten i Esbjerg en 53-årig familiefar fra Vejen to og et halvt års fængsel, skriver JydskeVestkysten.
  Sønnerne er i dag mellem 13 og 19 år, men volden har stået på gennem det meste af drengenes opvækst.
  Faderen erkender sig altså skyldig, men nægter dog trusler mod vidner og ægtefællen.
  - Under sin forklaring erkendte han voldsepisoder, men ikke så omfattende som i anklageskriftet, hvor han er anklaget efter paragrafferne grov vold, ulovlig tvang og vold, siger anklager Henriette Baade til avisen.
  Familiefaderen har anket dommen til landsretten.
  